Norges forskningsråds formidlingspris

Norges forskningsråds formidlingspris for fremragende forskningsformidling er en vitenskapelig pris som utdeles av Norges forskningsråd. Prisen skal belønne og stimulere til formidling av egen forskning overfor et bredt publikum. Formidlingen må være av høy kvalitet i både form og innhold. Prisen kan også tildeles for forskningsformidling eller en særlig innsats for å fremme norsk forskning, og for arbeid knyttet til etiske problemstillinger innenfor forskningen. Prisen er på 500 000 kroner.

Prisvinnere
 2020 Anne Sverdrup-Thygeson, professor i bevaringsbiologi ved NMBU, for formidling om biologi, insekter og naturens betydning
 2019 Audun Rikardsen, arktisk/marin biolog (samt naturfotograf) ved Universitetet i Tromsø.
 2018 Bjørn H. Samset ved CICERO senter for klimaforskning
 2017 Henrik H. Svensen, Universitetet i Oslo, for faglig kunnskap og stort samfunnsengasjement i formidlingen av egen geologisk forskning (vulkanisme og fortidens kriser), men også for å være en tydelig formidler av geologisk forskning generelt.
 2016 Ingun Grimstad Klepp, Høgskolen i Oslo og Akershus, for engasjert formidling om temaer som friluftsliv, klær og husarbeid, miljø og klesvaner. 
 2015 Anine Kierulf, Universitetet i Oslo, for evnen hun har til å forklare innfløkte problemer på en forenklet, men poengtert og tydelig måte og for å være en viktig og troverdig stemme i allmennheten i spørsmål som gjelder menneskerettigheter og ytringsfrihet.
 2014 Frank Aarebrot, Universitetet i Bergen, for uredd, tydelig og klar kommunikasjon, stort engasjement og imponerende gjennomslagskraft.
 2013 Jorunn Sundgot-Borgen, Norges idrettshøgskole, for å være en fremragende forsker og en svært aktiv formidler gjennom mange år.
 2012 Nils Christian Stenseth, Universitetet i Oslo, for å ha vært en svært aktiv formidler av forskningen sin gjennom hele forskerkarrieren, og for å ha vært bevisst på bruken av mange formidlingskanaler.
 2011 Kalle Moene, Universitetet i Oslo, for sin evne til å forklare komplekse økonomiske spørsmål på en forståelig måte.
 2010: Redaksjonen for nettstedet Forskning.no, for fremragende formidling av forskning og kunnskap gjennom gode og kritisk innrettede redaksjonelle produkter, og for å ha inspirert norske forskere og forskningsmiljøer til mer, bredere og bedre formidling av egne resultater.
 2009 Jørn H. Hurum, Universitetet i Oslo, for gjennom en årrekke å ha formidlet til et bredt publikum, nådd nye og brede målgrupper, og med stor entusiasme, glede, faglig tyngde og nærvær skapt oppmerksomhet og interesse for kunnskap og forskning.
 2008 Ole Didrik Lærum, Universitetet i Bergen, for levende og nyskapende kommunikasjon av høy kvalitet fra eget fagfelt.
 2007 Egil Lillestøl, Universitetet i Bergen, for formidling av grunnleggende fysikk til skoleelever og publikum, en allmennrettet formidling av svært høy kvalitet.
 2006 Wenche Blomberg, Universitetet i Oslo, for sin levende fremstilling av psykiatriens historie.
 2005 Terje Tvedt, Universitetet i Bergen, for en langvarig, original og profesjonell formidling fra et svært viktig kunnskapsfelt – jordens vannressurser.  
 2004 Odd Aksel Bergstad, MAR-ECO-prosjektet, som hovedansvarlig for det omfattende formidlingsprosjektet fra det internasjonale MAR-ECO-prosjektet, der særlig mangfoldet og profesjonaliteten som preger formidlingsarbeidet har imponert og begeistret juryen. 
 2003 Bente Træen, Universitetet  i Tromsø, for sin fremragende formidling og fordi hun demonstrerer stor bevissthet om forskningsformidlingens utfordringer og krav.
 2002 Thomas Hylland Eriksen, Universitetet i Oslo, fordi han er en særlig aktiv formidler av sitt fag og sin kunnskap, et forbilledlig eksempel på at forskning, og til dels komplisert fagstoff, kan formidles i et forståelig og klart språk.
 2001 Michael Baziljevich, Universitetet i Oslo, for sitt arbeid med Astrofestivalen og for sitt engasjement og sin kreativitet, samt for sin langvarige innsats for formidling av forskning og realfag.
 2000 NRK P2s populærvitenskapelige radioprogram Verdt å vite for den offensive og oppsøkende holdningen redaksjonen har vist, og at de har klart å skape et levende og engasjert radioforum for norsk og internasjonal forskning.
 1999 Henry Valen, Institutt for samfunnsforskning, for sin formidling av valgforskning til den norske befolkningen.
 1998 Dag O. Hessen, Universitetet i Oslo, for sin popularisering og formidling både i mediene og i bokform av en naturvitenskapelig, evolusjonsbiologisk teori og tankegang som premissbidrag til samfunnsdebatten. 
 1997 Asgeir Brekke, Universitetet i Tromsø, og Alv Egeland, Universitetet i Oslo, for deres formidling av nordlysforskning.
 1996 Lisbet Holtedahl, Universitetet i Tromsø, for sin innsats som initiativtaker til og leder for et kompetansebyggende samarbeidsprogram mellom Universitetet i Tromsø og universitetet i Ngaoundere i Kamerun, Afrika.

Referanser

 
Forskningsformidling
Utmerkelser etablert i 1996
Vitenskap i 1996